"More Than Words" ni wimbo ulioimbwa na wanamuziki wanaoimba muziki wa wa midundo ya Rork wa kundi la Extreme. Mpiga gitaa katika wimbo huu anaitwa Nuno Bettencourt na sauti zimetiwa na Gary Cherone (na sauti za huruma kutoka kwa Bettencourt). Wimbo huu ulitoka mwaka 1990 katika albamu yao ya Extreme II: Pornograffiti. Wimbo wenyewe unajaribu kumuuliza mlengwa kuonesha upendo wake zaidi ya maneno. Tarehe 23 Machi mwaka 1991wimbo wa "More Than Words" uliingia katika chati ya Marekani ya Billboard Hot 100 na kushika nafasi ya 81 na baada ya muda tu, ukawa tayari umeshafika katika nafasi ya kwanza. Pia ulifika katika nafasi ya pili katika chati ya muziki ya nchini Uingereza ambako kundi hili lilikuwa na mafanikio kabla ya kuingia katika soko la Marekani. Japokuwa walishawahi kufanya vizuri katika chati mbalimbali za nchini Marekani lakini wimbo huu ndio uliowafikisha juu zaidi katika chati za muziki za Marekani Wimbo wa "More Than Words" ulifuatiwa na wimbo mwingine wa "Hole Hearted" ambao kidogo ulikuwa na mapigo ya haraka kuliko "More Than Words" lakini hata hivyo uliweza kufika katika nafasi ya 4, nchini Canada.